L-Ewwel Pitazz – Noti 33-35 (għal paragrafi 61-70) Vilnius tinsab fuq ix-xmara Wilia. Fuq in-naħa l-oħra tax-xmara, il hemm mill-belt, fuq l-għoljiet miksijin siġar, kien hemm l-istazzjonijiet tal-Via Sagra imsejħin "Kalvarju" (bil-Pollakk "Kalwaria"). Il-mixja minn stazzjon għall-ieħor kienu jsejħulha "il-Mixja tal-Mogħdijiet". Kien possibbli tmur hemm mid-dar tas-sorijiet bid-dgħajsa. Madre Irene Kryzanowska. Swor Irene – Mary Kryzanowska. Twieldet fil-25 ta' Novembru 1889. Hija daħlet fil-Kongregazzjoni fis-7 ta' Diċembru 1916, u għamlet il-voti perpetwi tagħha fit-30 ta' April 1924. Kienet tħobb ħafna liż-żgħażagħ u kienet mogħtija bis-sħiħ għall-ħidma appostolika. Hija serviet bħala edukatriċi fl-istitut tat-tfajliet, bħala assistenta tad-direttriċi tan-novizzjat, bħala Superjura, u assistenta tas-Superjura Ġenerali. Wara snin ta' ħidma u sagrifiċċji, hija mietet f'Wroclaw fit-3 ta' Diċembru 1971. Aktarx Swor Justine Golofit, ħabiba minn żmien in-novizzjat. Madre Irene xtaqet taqta' x-xewqa ta' Santa Fawstina u appuntatha bħala seħbitha. Swor Justine Golofit twieldet fil-5 ta' Lulju 1908, u daħlet fil-Kongregazzjoni f'Awwissu 1927. Hija għamlet il-voti perpetwi tagħha fit-30 ta' Ottubru 1934. Wara hija ħadmet fil-kċina f'Varsavja, Vilnius u Radom. Għax kienet marida b'qalbha imbagħad għamlet xogħol eħfef. Kienet waħda mix-xhieda waqt il-Proċess ta' Informazzjoni ta' Santa Fawstina.
Noti tad-Djarju ta' Santa Fawstina Kowalska (Noti 33-35) għal par. 61-70